બીજી બાજુ, વિવિધ વિસ્તારોમાંથી સ્થાનિક કાર્યકર્તાઓ, કોંગ્રેસના હોદ્દેદારો અને નેતાઓ પણ ઉગ્ર વિરોધ નોંધાવી રહ્યાં છે. સુરતમાં એક પણ મહિલા ઉમેદવારને ટિકિટ ન અપાતા સુરત મહિલા પ્રમુખે પોતાના પદથી રાજીનામું આપી દીધું હતું અને ત્યાર બાદ તેમની પાછળ 200થી વધુ મહિલા કાર્યકર્તાઓએ પણ રાજીનામું આપ્યા હોવાના સમાચાર છે. તો વલસાડમાંથી ઇશ્વરભાઇ પટેલને ટિકિટ મળતાં જિલ્લા કોંગ્રેસ પ્રમુખ કિશનભાઇ સહિત 27 લોકોએ પક્ષમાંથી રાજીનામું આપી દીધું હતું.